તાજેતરમાં જ રાજસ્થાન પોલીસે પહલુ ખાનની હત્યા મામલે 6 આરોપીઓને ક્લીનચીટ આપી છે. આ આરોપીઓની ઓળખ હત્યા પહેલા ખુદ પહલુ ખાને કરી હતી. સુપ્રીમ કોર્ટે આ મહિનાની શરૂઆતમાં તમામ રાજ્યોને કહ્યું હતું કે, તે ગૌરક્ષાના નામ પર થતી હિંસા પર નિયંત્રણ લાવવા પૂરતાં પગલાં ભરે અને પોતાનો કમ્પ્લાયન્સ રિપોર્ટ દાખલ કરે. કોર્ટે એવો પણ આદેશ આપ્યો છે કે, આ મામલે સામનો કરવા માટે દરેક જિલ્લામાં એક સિનિયર પોલીસ ઓફિસર તહેનાત કરવામાં આવે.